26 જાન્યુઆરી, 2018માં ભારતદેશ પોતાનો 69મો ગણતંત્ર દિવસ ઉજવશે. આ વર્ષની ઉજવણી વધુ ખાસ એટલા માટે છે કારણ કે, 10 આસિયાન દેશોના પ્રમુખોને આમંત્રણ આપવામાં આવ્યું છે. ભારતના એશિયાઇ દેશો સાથેના સંબંધો વદુ મજબૂત થાય એ માટે વડાપ્રધાન નરેન્દ્ર મોદીએ તમામ આસિયાન દેશોના પ્રમુખોને ભારત આવવાનું આમંત્રણ આપ્યું હતું. ગત વર્ષે 14 નવેમ્બરના રોજ ફિલિપાઇન્સમાં યોજાયેલ 15મી આસિયાન-ઇન્ડિયા સમિટમાં વડાપ્રધાન નરેન્દ્ર મોદીએ હાજરી આપી હતી અને એ દરમિયાન જ અન્ય દેશના નેતાઓને ગણતંત્ર દિને ભારતની મહેમાનગતિ સ્વીકારવા વિનંતી કરી હતી.